# name
Descobreixen com el cervell regula la ingestió d'alcohol

# metadata.dc.description.abstract[].value
Es calcula que més del 80% de les persones adultes han tastat algun tipus de beguda alcohòlica o en són consumidores ocasionals, i que un 20% acaben desenvolupant alcoholisme malgrat els efectes perjudicials que comporta per a la salut. Tanmateix, hi ha persones que poden disminuir el consum d'alcohol amb molta més facilitat que d'altres quan comencen a notar els efectes nocius en la seva salut. A banda dels factors socials, molt destacables atesa la visió benevolent i fins i tot el paper socialitzador que tradicionalment s'ha associat al consum de begudes alcohòliques, se sap que determinades variants gèniques augmenten la probabilitat de fer-ne un consum excessiu. Els investigadors Cody A. Siciliano i Kay M. Tye, juntament amb el seu equip de treball, de l'Institut de Tecnologia de Massachusetts, la Universitat de Vanderbilt i el Salk Institute de Califòrnia, als Estats Units, han identificat el circuit neuronal que permet regular el consum d'alcohol en relació a la percepció dels efectes perjudicials que genera. Segons han publicat a la revista Science, han observat que funciona de manera diferent en els consumidors compulsius d'alcohol, aquells que no poden reconduir la conducta tot i percebre que la seva salut es deteriora.

# metadata.dc.rights[].value
(c) Edició de Premsa Periòdica Ara, 2019

# metadata.dc.source[].value
Divulgació i Premsa (Genètica, Microbiologia i Estadística)

# metadata.dc.title[].value
Descobreixen com el cervell regula la ingestió d'alcohol